బంజారాహిల్స్: మద్యం మత్తులో పోలీసులను చితకబాదిన మహిళ WATCH LIVE TV
‘వెంకీ మామ’ టైటిల్ లోగో.. ప్రేక్షకుల నుంచే కథను రాబడుతోన్న మేకర్స్!
ఈ లోగో పోస్టర్‌లో చాలా సమాచారాన్ని పొందుపరిచారు. ఒకవైపు ఆర్మీ హెలీకాప్టర్, సైనికులు.. మరోవైపు కొబ్బరిచెట్లు, గుడి, బుల్లెట్‌పై వెళ్తోన్న ఓ వ్యక్తి. ఇక మధ్యలో వెంకీ మామ టైటిల్.. దాని చుట్టూ రాశిఫలాల గుర్తులు.
Samayam Telugu | Updated:
Apr 5, 2019, 08:12PM IST
‘వెంకీ మామ’ టైటిల్ లోగో.. ప్రేక్షకుల నుంచే కథను రాబడుతోన్న మేకర్స్!
రియల్ లైఫ్‌లో మామా అల్లుళ్లు అయిన విక్టరీ వెంకటేశ్, నాగచైతన్య ఇప్పుడు రీల్ లైఫ్‌లోనూ అవే పాత్రల్లో కనిపించబోతున్న విషయం తెలిసిందే. వీరిద్దరి కాంబినేషన్‌లో రూపొందుతోన్న మల్టీస్టారర్ మూవీ ‘వెంకీ మామ’. రాశీఖన్నా, పాయల్ రాజ్‌పుత్ హీరోయిన్లు. ‘జైలవకుశ’ ఫేమ్ కె.ఎస్.రవీంద్ర (బాబీ) దర్శకత్వం వహిస్తున్నారు. సురేష్ ప్రొడక్షన్స్, పీపుల్ మీడియా ఫ్యాక్టరీ, కోన ఫిల్మ్ కార్పోరేషన్ సంయుక్తంగా ఈ చిత్రాన్ని నిర్మిస్తున్నాయి. సురేష్ బాబు, విశ్వప్రసాద్, కోన వెంకట్ నిర్మాతలు. రేపు ఉగాది పండుగను పురష్కరించుకుని శుక్రవారం సినిమా టైటిల్ లోగోను విడుదల చేశారు.
Visit Site
Recommended byColombia
ఈ లోగో పోస్టర్‌లో చాలా సమాచారాన్ని పొందుపరిచారు. ఒకవైపు ఆర్మీ హెలీకాప్టర్, సైనికులు.. మరోవైపు కొబ్బరిచెట్లు, గుడి, బుల్లెట్‌పై వెళ్తోన్న ఓ వ్యక్తి. ఇక మధ్యలో వెంకీ మామ టైటిల్.. దాని చుట్టూ రాశిఫలాల గుర్తులు. మొత్తం మీద ఈ ఒక్క పోస్టర్‌లో ఎంతో సమాచారాన్ని చెప్పారు. ఈ పోస్టర్‌ను ట్వీట్ చేసిన సురేష్ ప్రొడక్షన్స్ సంస్థ.. ప్రేక్షకులకు ఓ పరీక్ష పెట్టింది. ఈ పోస్టర్ ఆధారంగా ఎవరికి తోచిన కథను వారు చెప్పొచ్చని పేర్కొంది. వెంటనే మనోళ్లు అందుకున్నారు. ఒక్కొక్కరూ ఒక్కో రకంగా కథలు చెప్పడం మొదలుపెట్టారు.
Here's the #VenkyMamaLogo Please tag us & start sharing your Fan theories in 3......2.......1..... #VenkyMama |… https://t.co/MmXk93Es0P
&mdash; Suresh Productions (@SureshProdns) 1554460439000
మొత్తం మీద, ఎక్కువ మంది వినిపించే కథ.. ‘వెంకటేష్ పల్లెటూరిలో ఉంటాడు. నాగచైతన్య ఆర్మీలో ఉంటాడు. వీళ్లిద్దరూ మామా అల్లుళ్లు. వెంకీ మామ కోసం అల్లుడు చైతూ ఆర్మీ ఉద్యోగాన్ని వదులుకొని పల్లెటూరికి ఎందుకు వచ్చాడు అనేది సినిమాలోనే చూడాలి’. అయితే, ట్విట్టర్‌లో కామెంట్లను చూస్తే మరో కథ కూడా వినిపిస్తోంది. ‘అల్లుడు నాగచైతన్య పల్లెటూరులో సాదసీదాగా జీవితాన్ని గడిపేసే కుర్రాడు. వెంకీ ఆర్మీలో ఉంటాడు. వీరిద్దరికీ మధ్య ఉన్న సంబంధమే ఈ సినిమా. వీరిద్దరికీ బహుశా రాశులతో సంబంధం ఉండొచ్చు. ఆస్ట్రాలజీ పరంగా ఇద్దరినీ ఏదో ఒక సంఘటన కలిపి ఉండొచ్చు’. కథ సంగతి ఎలా ఉన్నా ఒక్క పోస్టర్‌తో ప్రేక్షకుల దృష్టిని తనవైపు తిప్పుకున్నాడు ‘వెంకీ మామ’.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.